cyanic-selkie/wikianc huggingface dataset:
არტურ ზაის-ინკვარტი
ბიოგრაფია
1945 წლის 1 მაისს ჰიტლერის სიკვდილის შემდეგ საგარეო საქმეთა მინისტრი იოახიმ ფონ რიბენტროპი თანამდებობიდან გადაყენებულ იქნა და ფიურერის ანდერძის თანახმად ეს თანამდებობა ზეის-ინკვარტმა დაიკავა, რომელიც მას სულ რამდენიმე დღით ეკავა. ზაის-ინკვარტი მაისის პირველ რიცხვებში დაპატიმრებულ იქნა კანადელი ჯარისკაცების მიერ ნიდერლანდებში და გადაცემულ იქნა სამხედრო დამნაშავეთა ტრიბუნალს.
1946 წლის 1 ოქტომბერს ნიურნბერგის მთავარ სამხედრო დამნაშავეთა პროცესზე მოკავშირეთა სამხედრო ტრიბუნალმა იგი დამნაშავედ ცნო პოლონეთსა და ნიდერლანდებში ჩადენილ მრავალრიცხოვან დანაშაულში და სიკვდილით დასჯა ჩამოხრჩობით მიუსაჯა. განაჩენი შესრულდა 1946 წლის 16 ოქტომბერს ღამის 2 საათსა და 50 წუთზე ნიურნბერგის ციხეში.
ზაის-ინკვარტის ბოლო სიტყვები იყო: „მე მჯერა გერმანიის!“ („Ich glaube an Deutschland!“)
კატეგორია:გერმანელი იურისტები კატეგორია:ავსტრიის კანცლერები კატეგორია:ნაცისტები კატეგორია:დაბადებული 22 ივლისი კატეგორია:დაბადებული 1892 კატეგორია:გარდაცვლილი 16 ოქტომბერი კატეგორია:გარდაცვლილი 1946 კატეგორია:მეორე მსოფლიო ომის პოლიტიკური ლიდერები
მურად III
მურად III (, Üçüncü Murat; დ. 4 ივლისი, 1546 — გ. 15 იანვარი, 1595) — ოსმალეთის იმპერიის მეთორმეტე სულთანი. სელიმ II-სა და ნურბანუ სულთნის შვილი. ქვეყანას მართავდა 1574-1595 წლებში.
ტახტზე ასვლამდე
მურადი დაიბადა 1546 წელს, როდესაც მისი მამა, შეჰზადე სელიმი (მომავალში სელიმ II) საუფლისწულო სანჯაყის მანისას მმართველი იყო. როდესაც 1566 წელს, მისი პაპა სულეიმან I გარდაიცვალა და მისი მამა ავიდა ტახტზე, იგი მამის პირველ მემკვიდრედ გამოცხადდა და მამამისივით მანისას პროვინციაში გაემგზავრა. ის იქ 8 წლის განმავლობაში მსახურობდა და საუკეთესო განათლება მიიღო. იგი ოსმალეთის ისტორიაში ერთ-ერთ ყველაზე განათლებული სულთანი იყო. მიუხედავად ამისა, 1574 წელს, მას შემდეგ რაც სელიმ II გარდაიცვალა და ტახტზე მურადი ავიდა, მან სახელმწიფო საქმეები მთლიანად დიდ ვეზირს გადააბარა.
ქალიშვილები
პირველად 1586 წელს დამად იბრაჰიმ ფაშაზე,
მესამედ 1604 წელს გიუზელჯე მაჰმუდ-ფაშაზე.
პირველად 1593 წელს დამად ჰალილ-ფაშაზე,
მეორედ 1604 წელს დამად ჰიზირ-ფაშაზე.
პირველად 1604 წელს ჩუქადარ აჰმედ-ფაშაზე,
მეორედ დამად სოფუ ბაირამ-ფაშაზე.
პირველად 1613 წელს დამად აჰმედ-ფაშაზე,
მეორედ ჩერქეზ მეჰმედ ფაშაზე.
პოპულარულ კულტურაში
2011–2014 წლების ტელესერიალ დიდებულ საუკუნეში, უფლისწულ მურადის როლს განასახიერებს მსახიობი სერჰათ ონატი.
ეკონომიკის საერთაშორისო სკოლა ISET
ISET - თსუ ეკონომიკის საერთაშორისო სკოლა (ISET - International School of Economics at TSU) — ივ.ჯავახიშვილის თბილისის სახელმწიფო უნივერსიტეტთან არსებული ინგლისურენოვანი სამაგისტრო და საბაკალავრო პროგრამა ეკონომიკაში.
ისტორია
ISET - თსუ ეკონომიკის საერთაშორისო სკოლა შეიქმნა 2006 წელს საქართველოს იმდროინდელი პრემიერმინისტრის ზურაბ ჟვანიას ინიციატივით. ზურაბ ჟვანიამ თხოვნით მიმართა მსოფლიო ბანკის პრეზიდენტს ჯეიმზ ვულფერსონს დახმარებოდა კონკურენტუნარიანი, მსოფლიო სტანდარტების შესაბამისი, თანამედროვე ეკონომიკური სამაგისტრო პროგრამის დაარსებაში, სადაც განათლებას მიიღებდნენ სტუდენტები სამხრეთ კავკასიის რეგიონიდან. შედეგად 2006 წელს მსოფლიო ბანკის, BP-ის, ნორვეგიის საგარეო საქმეთა სამინისტროს, ფონდის "ღია საზოგადოება" (OSI), შვედეთის საერთაშორისო განვითარების და თანამშრომლობის სააგენტოს და საქართველოს მთავრობის ხელშეწყობით ივ. ჯავახიშვილის თბილისის სახელმწიფო უნივერსიტეტის ბაზაზე შეიქმნა ეკონომიკის საერთაშორისო სკოლა - ISET.
სამაგისტრო პროგრამა
2006 წლიდან ISET-ში არსებობს ორწლიანი სამაგისტრო პროგრამა. პროგრამა თავისი ფორმითა და ხარისხით აშშ-ისა და დასავლეთ ევროპის უნივერსიტეტების პროგრამებს შეესაბამება. პროგრამაზე ასწავლიან მსოფლიოს წამყვანი უნივერსიტეტების უცხოელი პროფესორები. სწავლება მიმდინარეობს ინგლისურ ენაზე. პროგრამაზე სწავლობენ სტუდენტები როგორც საქართველოდან, ასევე რეგიონის სხვა ქვეყნებიდან.
საბაკალავრო პროგრამა
2017 წელს სამაგისტრო პროგრამას დაემატა ოთხწლიანი ინგლისურენოვანი საბაკალავრო პროგრამა. სამაგისტრო პროგრამის მსგავსად, საბაკალავრო პროგრამაც სრულ შესაბამისობაშია საერთაშორისო სტანდარტებთან. პროგრამაზე ასწავლიან უმაღლესი კვალიფიკაციის პროფესორები, რომლებსაც განათლება მითებული აქვთ მსოფლიოს წამყვან უნივერსიტეტებში.
კვლევითი საქმიანობა
საგანმანათლებლო მისიის სრულყოფის მიზნით, რომელიც მსოფლიო ბანკმა აღიარა ერთ-ერთ საუკეთესო პროგრამად ეკონომიკური განათლების სფეროში აღმოსავლეთ ევროპასა და ყოფილი საბჭოთა ქვეყნებში, 2011 წელს შეიქმნა ISET-ის კვლევითი ინსტიტუტი - ISET-PI.
ISET-PI ახორციელებს კვლევებს და ტრენინგებს, ასევე კავშირებს ამყარებს სამხრეთ კავკასიის აკადემიურ, პოლიტიკურ და საქმიან წრეებთან ექვსი ძირითადი მიმართულებით:
სქოლიო
კატეგორია:საქართველოს უმაღლესი სასწავლებლები კატეგორია:განათლება საქართველოში
შერატონ მეტეხი პალასი
შერატონ მეტეხი პალასი — 5-ვარსკვლავიანი სასტუმრო თბილისში, საქართველოში. მდებარეობს ქალაქის ცენტრში. გაიხსნა 1989 წელს.
რესურსები ინტერნეტში
კატეგორია:თბილისის სასტუმროები
Gnamptogenys banksi
სქოლიო
კატეგორია:ჭიანჭველები
თემურლენგის პირველი ლაშქრობა საქართველოში
თემურლენგის პირველი ლაშქრობა — შუააზიელი მხედართმთავრის თემურლენგის საქართველოში ლაშქრობების ერთ–ერთი ეტაპი. ლაშქრობა მიმდინარეობდა 1386 წლის განმავლობაში.
მიმდინარეობა
თემურლენგის პირველი შემოსევა საქართველოში მოხდა 1386 წელს. იგი დაკავშირებულია თოხთამიშის ლაშქრობასთან აზერბაიჯანში. 1385 წელს თოხთამიში 90 000-იანი ლაშქრით შემოიჭრა ამიერკავკასიაში დარუბანდისა და დარიალის გადმოსასვლელებით, შარვანზე გავლით გადავიდა სამხრეთ აზერბაიჯანში და ალყა შემოარტყა ქალაქ თავრიზს, რომელიც დიდი ბრძოლითა და ვერაგობით აიღო, გაძარცვა და გაანადგურა. თემურის ისტორიკოსთა ცნობით, თოხთამიშის ლაშქარში "ურწმუნოებიც" ერივნენ – ე. ი. ქრისტიანები და, შესაძლოა, ქართველებიც. ივანე ჯავახიშვილის აზრით, თოხთამიშს ქართველებთან შეთანხმების გარეშე გაუჭირდებოდა აღმოსავლეთ ამიერკავკასიაში გადმოსვლა დარუბანდისა და დარიალის გზით. მათ შორის აუცილებლად კავშირი უნდა არსებულიყო. ამით უნდა აიხსნას თემურლენგის მიერ თავრიზის აღების შემდეგ თბილისზე გამოლაშქრება და არა თოხთამიშის წინააღმდეგ წასვლა. 1386 წელს თემურლენგი სამხრეთ აზერბაიჯანში შეიჭრა, თავრიზი აიღო, გაძარცვა და დაარბია, თოხთამიშის მომხრეები დახოცა ან განდევნა. იმავე წლის ზაფხულის მიწურულს საქართველოსკენ გამოემართა. გზად სომხური თემები დაარბია, დიდი ბრძოლებით აიღო და დაანგრია გარნისის და სურმალუს ციხეები, შემდეგ ყარსის ციხეც აიღო და სამცხეში შემოიჭრა. იქიდან თრიალეთსა და ალგეთზე გამოვლით თბილისს მიადგა დიდი ჯარით და ალყა შემოარტყა.
ბაგრატ მეფე ელოდებოდა თემურლენგის შემოსევას და სათანადო მომზადებაც ჩაუტარებია. ქართველებს გაშლილ ველზე ბრძოლა თემურლენგის უზარმაზარ ლაშქართან მიზანშეუწონლად მიუჩნევიათ და ციხესიმაგრეების გამაგრება და იქ დახვედრა გადაუწყვეტიათ. ბაგრატ მეფე კარგად გამაგრებულ თბილისის ციხეში იმყოფებოდა. თბილისის წინააღმდეგ ბრძოლას თემურლენგი ხელმძღვანელობდა, თბილისის დამცველებს კი ბაგრატ მეფე. მისი ხელმძღვანელობით მეციხოვნეები დღეში 2-3-ჯერ გამოიჭრებოდნენ გალავნის გარეთ, თავს ესხმოდნენ მოალყეებს და დიდ ზიანსაც აყენებდნენ. თემურლენგმა თბილისის გალავნის დასანგრევად კედლის სანგრევი მანქანები და ცეცხლსასროლი იარაღი, ფარსადან გორგიჯანიძის სიტყვით, ზარბაზნები გამოიყენა რომელსაც ქალაქში და ციხეში ჩაისროდნენ და დიდი ეფექტიც მოახდინა. ბრძოლა რამდენიმე კვირა გრძელდებოდა. ბოლოს მოალყეებმა რკინის ჩელტები (დიდი ფარები) მოიმარჯვეს და თვით თემურის მეთაურობით მიიტანეს იერიში, გალავანი გადალახეს და ქალაქში შეიჭრნენ. ბაგრატი ერთხანს კიდეც იგერიებდა მტერს შიდა ციხეში, მაგრამ ბოლოს იძულებული გახდა ბრძოლა შეეწყვიტა. თემურმა ბაგრატი, დედოფალი ანა, ბატონიშვილი დავითი და მათი მხლებლები ტყვედ აიყვანა. ბიზანტიელი ისტორიკოსის მიქელ პანარეტოსის ცნობით, ეს მოხდა 1386 წლის 21 ნოემბერს.
თემურის მოლაშქრეებმა თბილისი გაძარცვეს, მრავალი ადამიანი დახოცეს და ტყვეც ბევრი წაიყვანეს. სამეფო სახლში დაცული ცნობების მიხედვით, თემურლენგს თბილისიდან მდიდარი სამეფო ბიბლიოთეკაც წაუღია.
თემურლენგმა თბილისის ციხეში დიდი გარნიზონი ჩააყენა, რამდენიმე რაზმი ქართლის სხვადასხვა კუთხეში გააგზავნა დასარბევად და ნადავლის შესაგროვებლად, თავად კი მთავარი ლაშქარით აღმოსავლეთისაკენ წავიდა. გზად, ყარაიის ველზე, გამარჯვების აღსანიშნავად, დიდი ნადირობა მოაწყო. შემდეგ კავკასიონის სამხრეთ კალთებს შეუყვა და იქაური მოსახლეობა დაარბია. თემურის მთელმა ლაშქარმა ჯერ ქალაქ კაბალაში მოიყარა თავი, შემდეგ მდინარე მტკვარი გადალახა, ბარდავი უბრძოლველად დაიკავა და ყარაბაღში დადგა გამოსაზამთრებლად. თემურლენგის ბანაკში იმყოფებოდა ტყვედ წაყვანილი ბაგრატ მეფე თავისი ოჯახითა და ამალით.
თემურლენგის პირველი ლაშქრობისას აღმოსავლეთ ამიერკავკასიის ქვეყნებიდან მხოლოდ შარვანი გადარჩა დარბევა-აოხრებას. შარვანის მმართველი შარვანშაჰი შეიხ იბრაჰიმ დერბენდი (1382-1417 წწ.) დიდი საჩუქრებითა და მორჩილებით ეახლა თემურს და ქვეყანა აოხრებას გადაარჩინა. სამაგიეროდ მას დაევალა მოლაშქრეობა თემურის მხარეზე. საქართველოს ყოფილმა ყმადნაფიცმა ქვეყანამ იძულებით თემურის მიერ საქართველოს წინააღმდეგ მოწყობილ რამდენიმე ლაშქრობაშიც მიიღო მონაწილეობა.
ლიტერატურა
1
Yessongs
Yessongs — ინგლისური პროგრესული როკ-ჯგუფ Yes-ის საკონცერტო ალბომი. იგი გამოვიდა 1973 წლის 18 მაისს. ალბომში შეტანილია ჯგუფის 1972 წლის საკონცერტო ჩანაწერები.
ეს არის Yes-ის უკანასკნელი ჩანაწერი დრამერ ბილ ბრუფორდის მონაწილეობით (იგი ორ სიმღერაში უკრავს).
Yessongs, ფილმი 1972 წლის 15 დეკემბერს Rainbow Theatre-ში ჩატარებული კონცერტით გამოვიდა 1975 წელს.
სქოლიო
კატეგორია:1973 წლის ალბომები კატეგორია:Yes-ის საკონცერტო ალბომები კატეგორია:Atlantic Records-ის ალბომები კატეგორია:ალბომები ედი ოფორდის პროდიუსერობით კატეგორია:ალბომები როჯერ დინის გარეკანის დიზაინით
ჩეხეთის საფეხბურთო ჩემპიონატი
ჩეხეთის საფეხბურთო ჩემპიონატი (1. česká fotbalová liga) — პროფესიონალური საფეხბურთო ლიგა ჩეხური კლუბებისთვის. წარმოადგენს ჩეხეთის უმაღლეს საფეხბურთო ლიგას. სეზონი იწყება აგვისტოში და მთავრდება მაისში. ჩემპიონატში მონაწილეობას იღებს 16 კლუბი. სეზონის ბოლოს, მე-15 და მე-16 ადგილებზე გასულ გუნდებს ანაცვლებს ნაციონალურ საფეხბურთო ლიგაში პირველ და მეორე ადგილებზე გასული გუნდები.
ჩეხეთის ჩემპიონატი შეიქმნა 1993 წელს ჩეხოსლოვაკიის დაშლის და მისი ჩემპიონატის გაუქმების შემდეგ. ყველაზე მეტჯერ ქვეყნის ჩემპიონი პრაღის „სპარტა“ გახდა, რომელმაც 12-ჯერ მოიპოვა ტიტული. მოქმედი გამარჯვებულია პლზენის „ვიქტორია“.
ჩემპიონები
right|thumb|ჩემპიონის ტიტული
რესურსები ინტერნეტში
კატეგორია:ჩეხეთის საფეხბურთო ჩემპიონატი კატეგორია:ჩეხეთის საფეხბურთო ტურნირები კატეგორია:ჩეხეთის ფეხბურთი კატეგორია:ეროვნული საფეხბურთო ჩემპიონატები
გალილეა
thumb|right| გალილეა, დაახლ. [[50 წ.]] thumb|Right| [[ცისარტყელა|ცისარტყელის გამოქვაბული, გალილეა]] გალილეა (ებრ: הגליל ჰაგალილ, ნიშნავს: ოლქი, პროვინცია, ძვ. ბერძნ.: Γαλιλαία, ლათ.: Galileia, არაბ.: الجليل ალ-ჯალილ) — ისტორიული ოლქი ისრაელის ჩრდილოეთით, ლიბანის საზღვართან. დასავლეთიდან აკრავს ხმელთაშუა ზღვა, სამხრეთიდან ისრაელის ველი, ხოლო აღმოსავლეთიდან - იორდანიის ველი. გალილეაში მდებარე მთა მერონი (სიმაღლე - 1208 მ.) არის საერთაშორისოდ აღიარებული ისრაელის ტერიტორიის უმაღლესი წერტილი.
ძვ. წ. 104 წელს გალილეა ხაშმონაიმთა მმართველობის დროს მიიერთა ისრაელის სამეფომ. გალილეაში გაატარა ბავშვობა და სიყრმე იესო ქრისტემ. გალილეა არის ქრისტეს მოციქულთა უმრავლესობის სამშობლო.
რესურსები ინტერნეტში
კატეგორია:ისრაელის გეოგრაფია
ადჰეზივი
ადჰეზივი – ბუნებრივი ან სინთეზური წებოვანი ნივთიერება, რომელსაც უნარი აქვს შეაერთოს ორი სხვადასხვა (ან ერთნაირი) მასალა ზედაპირული შეჭიდულობის გზით. მას მიეკუთვნება: სხვადასხვა სახის წებო, ფისი, ცემენტი, დუღაბი, სახამებელი, აგარ-აგარი და სხვა.
ლიტერატურა
კატეგორია:წებოვანი ნივთიერებები
ზუმფარა
ზუმფარა — წვრილმარცვლოვანი ქანები, რომლებშიც კორუნდი შეზრდილია სხვა მინარელებთან (მაგნეტიტთან, სულფიდებთან, მყიფე ქარსთან). ზუმფარა, რომელიც 60% კორუნდს შეიცავს, განეკუთვნება ბუნებრივ აბრაზიულ მასალას. მინერალოგიური სკალის მიხედვით მისი სისალეა 7-8. ზუმფარას შეიცავს ასევე მარმარილო, იშვიათად გაბრო, გრანიტი და სხვა. ზუმფარისაგან აკეთებენ სალეს ძელეკაებს, წისქვილების დოლაბებს და სხვა.
ზუმფარის რულონის მისაღებად ქსოვილის, ტყავის ან ქაღალდის ნაწარმს ფარავენ ზუმფარის ფხვნილით, რომელსაც იყენებენ სხვადასხვა ზედპირების გასახეხად და გასაპრიალებლად.
ლიტერატურა
კატეგორია:წვრილმარცვლოვანი ქანები კატეგორია:აბრაზიული მასალა
იუნესკოს მსოფლიო მემკვიდრეობის ძეგლები ინდოეთში
2017 წლის მონაცემებით ინდოეთში იუნესკოს მსოფლიო მემკვიდრეობის 36 ძეგლია.
სია
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
კანდიდატები
2017 წლის მონაცემებით ინდოეთის 42 ობიექტი არის იუნესკოს მსოფლიო მემკვიდრეობის სიაში შესვლის კანდიდატი.
რესურსები ინტერნეტში
კატეგორია:ინდოეთი კატეგორია:მსოფლიო მემკვიდრეობის ძეგლები ინდოეთში ინდოეთი
იაკინთე (ბიჩურინი)
სქოლიო
კატეგორია:დაბადებული 1777 კატეგორია:დაბადებული 29 აგვისტო კატეგორია:რუსი ბერები კატეგორია:რუსი სინოლოგები კატეგორია:გარდაცვლილი 1853 კატეგორია:გარდაცვლილი 11 მაისი
ასპერნის წერილები
ასპერნის წერილები (The Aspern Papers) 一 ამერიკელი მწერლის, ჰენრი ჯეიმზის რომანი, რომელიც, თავდაპირველად, გამომცემლობა The Atlantic Monthly-ში, 1888 წელს, გამოქვეყნდა. ნაწარმოები კრიტიკოსთა მიერ ჯეიმზის შემოქმედების ერთ-ერთ გამორჩეულ ნაშრომადაა აღიარებული. მისი დაწერის შთაგონება ავტორს იმ წერილების დახმარებით მოუვიდა, რომელთაც ცნობილი ბრიტანელი პოეტი, პერსი შელი საკუთარი მეუღლის, მერი შელის ნახევარდას, კლარა კლერმონტს უგზავნიდა.
თავად ავტორი იმდენად აღფრთოვანებულიყო ამ ნაშრომით, რომ The New York Edition-ის მიერ გამოცემულ საკუთარ ანთოლოგიაში ის მან საუკეთესო თორმეტ ნაწარმოებს შორის პირველ ადგილზე დააყენა, რითაც წინ უსწრებდა მის არანაკლებ ცნობილ ნაწარმოებსაც 一 მარწუხებში. ამაში მას თვით კრიტიკოსებიც ეთანხმებოდნენ, რომლებიც ამბობდნენ, რომ „წიგნი გასხივოსნებულია საიდუმლო ისტორიის რიტმული ტემპით და დაძაბულობით; და ორმაგი კულმინაცია  ამ ისტორიას მაღალ დრამატულობას ჰფენს“.
სიუჟეტი
უსახელო მთხრობელი სპეციალური მისიით ჩადის იტალიის ქალაქ ვენეციაში. მას ევალება მოძებნოს ცნობილი ამერიკელი პოეტის, ჯეფრი ასპერნის ყოფილი საყვარელი, ჯულიანა ბორდერო, რომლის დახმარებითაც შეძლებს საკუთარი ორგანიზაციისთვის დეტალური ინფორმაციის მოძიებას ლიტერატურული შემოქმედის შესახებ. ნარატორი ქალს საკუთარ თავს წარუდგენს, როგორც „პოტენციურ თანაბინადარს“, ანდაც მდგმურს და მზადაა, მიმართოს მოხუცის დისშვილს, მის ტიტას, იმ იმედით, რომ ეს უკანასკნელი მას საჭირო წერილების პოვნაში დაეხმარება. სიუჟეტის დასაწყისში, მის ტიტა უარყოფს მსგავსი წერილების არსებობას, რაც აიხსნება ნარატორის ვენეციაში ჩასვლამდე მისივე კოლეგისადმი მიწერილ წერილშიც (რომელიც, აგრეთვე, ქალბატონისა და მისი დისშვილის გამოტყდომას ემსახურებოდა). გამომდინარე იქიდან, რომ ქალბატონ ბორდეროს, ფიზიკური მოცემულობიდან გამომდინარე, წერა არ შეუძლია, მის მაგივრად საპასუხო წერილს მის ტიტა აგზავნის, რომელშიც ის წერს, რომ მსგავსი წერილების არსებობის შესახებ მას არაფერი სმენია, თუმცა, როგორც ნარატორი, ისევე მისი კოლეგა, დარწმუნებულნი არიან, რომ მის ტიტა წერილში არ აქსოვდა საკუთარ შეხედულებებს და რომ ეს ყველაფერი ქალბატონი ბორდეროს მითითებებს ექვემდებარებოდა.
მოგვიანებით, ქალბატონი ჯულიანა სთავაზობს მთხრობელს საკუთარი ძვირფასი ფოტოს მიჰყიდვას, რომელზეც თავად და ბატონი ჯეფრი ასპერნი არიან გამოსახულნი (მოგვიანებით, ამ პორტრეტს თავად მის ტიტა აჩუქებს მას, სრულიად უფასოდ). ქალბატონი ჯეფრი ასპერნს საუბრისას არ ახსენებს, თუმცა მთხრობელი მაინც დარწმუნებულია, რომ ის ჯეფრი ასპერნის არაერთი წერილის მფლობელია. როდესაც მოხუცი სნეულდება და ლოგინად ვარდება, ნარატორი მის ოთახში შედის იმ იმედით, რომ საკუთარი ხელით გაჩხრიკავს ქალბატონის ოთახს და იპოვის მის წერილებს, თუმცა, პროტაგონისტის საუბედუროდ, მოხუცებული მას ფაქტზე დაიჭერს და „გამომცემელ ნაძირალას“ უწოდებს. ამ მოვლენიდან რამდენიმე ხნის განმავლობაში მთხრობელი ბორდეროს სახლიდან შორს მიდის, ხოლო როცა უკან რამდენიმე დღეში დაბრუნდება, აღმოაჩენს, რომ ქალბატონი ჯულიანა ბორდერო გარდაიცვალა. ამის შემდეგ მის ტიტასა და მთხრობელს შორის შედგება დიალოგი, რომლის დროსაც მის ტიტა მიანიშნებს მას იმასთან დაკავშირებით, რომ წერილების ფლობა მხოლოდ მისი ცოლად შერთვის შემთხვევაში ძალუძს.
მთხრობელი თავს, ერთგვარად, დამცირებულად იგრზნობს და კვლავ გარბის სასახლედან. თავიდან, ის გრძნობს რომ წერილები მის ხელში ვერასდროს აღმოჩნდება, თუმცა, მიუხედავად ამისა, მას მაინც მოუნდება შინ მიბრუნება, მის ტიტას მოსანახულებლად. როდესაც ის ბრუნდება მის ტიტას სანახავად, ქალი ემშვიდობება მას და ეუბნება, რომ მან „ყველა წერილი სათითაოდ დაწვა“. მთხრობელი სანუკვარ მიზანს ვერ აღწევს, თუმცა, მას შემდეგ, რაც ზემოხსენებულ ქალბატონი ბორდეროსა და ჯეფრი ასპერნის სურათს გაყიდის, აღნიშნულ ფულს ის მის ტიტას გადაუგზავნის.
სქოლიო
კატეგორია:ჰენრი ჯეიმზის რომანები კატეგორია:1888 წლის ლიტერატურული ნაწარმოებები
სელინ სეზგინი
სელინ სეზგინი (დ. 20 ივნისი, 1990, სტამბოლი) — თურქი მსახიობი. დაბადების სახელია ფლოდ სეზგინი. თურქეთში განსაკუთრებით ცნობილი გახდა სერიალ „ელიფის“ ეკრანებზე გამოსვლის შემდეგ, სადაც სელინი თამაშობს პატარა ელიფის დედის როლს. დღემდე ურთიერთობს ემრე კივილჩიმთან, გულჩინ ტუნჩოკთან და იზაბელა დამლა გუვენილირთან.
სერიალი პოპულარულია მრავალ ქვეყანაში, მათ შორის ინდონეზიაში. აქ მას იცნობენ სახელით მალიქი. 2015 წლის აგვისტოში სელინი თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში.
რესურსები ინტერნეტში
კატეგორია:თურქი მსახიობები კატეგორია:დაბადებული 1990 კატეგორია:დაბადებული 20 ივნისი
მანუელ დე ოლივეირა
რესურსები ინტერნეტში
კატეგორია:პორტუგალიელი კინორეჟისორები კატეგორია:დაბადებული 11 დეკემბერი კატეგორია:დაბადებული 1908 კატეგორია:გარდაცვლილი 2 აპრილი კატეგორია:გარდაცვლილი 2015
The Visitors (ალბომი)
The Visitors — შვედურ პოპ-ჯგუფ ABBA-ს მერვე და უკანასკნელი სტუდიური ალბომი. იგი პირველად გამოვიდა 1981 წელს, CD ვერსია კი – 1983 წელს.
ამ ალბომით ჯგუფს უფრო განსხვავებული პოპ-მუსიკის შექმნის მცდელობა ჰქონდა. პირველი, სასათაურო სიმღერა, გამორჩეული სინთეზატორების ჟღერადობით და ანი-ფრიდ ლიუნგსტადის ვოკალით, მუსიკალურ სტილისტიკაში ცვლილებების შეტანის მანიშნებელი იყო. დაშლის განცდა შეიმჩნევა სიმღერაში „When All is Said and Done“. ალბომის მთავარი ჰიტ-სინგლია „One of Us“, რომელიც სასიყვარულო ისტორიის დასასრულს აღწერს. ალბომზე ასევე ნახსენებია ცივი ომი - თემა, რომელიც აქტუალური იყო დისკის გამოცემის პერიოდში.
The Visitors იყო ერთ-ერთი პირველი ჩანაწერი, რომლის ჩაწერა და ხმის მონტაჟი ციფრული მეთოდით ხდებოდა და აგრეთვე პირველი მუსიკის ისტორიაში, რომელიც 1982 წელს ლეიბლზე Atlantic კომპაქტ დისკზე გამოიცა. იგი შემდგომში სხვადასხვა რემასტერის სახით იქნა გამოცემული.
1997 წლის გამოცემა
<OL START=10> <LI>Should I Laugh or Cry <LI>The Day Before You Came <LI>Under Attack <LI>You Owe Me One </OL>
2001 წლის გამოცემა
<OL START=10> <LI>Should I Laugh or Cry <LI>The Day Before You Came <LI>Cassandra <LI>Under Attack </OL>
2005 წლის გამოცემა
<OL START=10> <LI>Should I Laugh or Cry <LI>No hay a quien culpar <LI>Se me está escapando <LI>The Day Before You Came <LI>Cassandra <LI>Under Attack <LI>You Owe Me One </OL>
2008 წლის გამოცემა
2008 წელს ალბომი გამოიცა The Albums-ის შემადგენლობაში, დამატებების გარეშე.
2012 წლის დელუქს-გამოცემა
DVD: <OL START=1> <LI>Two for the Price of One (ABBA დიკ კევეტის შოუში) <LI>Slipping Through My Fingers (ABBA დიკ კევეტის შოუში) <LI>When All Is Said and Done (ორიგინალური პრომოვიდეო) <LI>ABBA in London, ნოემბერი 1982 (The Late Late Breakfast Show, BBC) <LI>ABBA in Stockholm, ნოემბერი 1982 (Nöjesmaskinen, SVT) <LI>The Visitors (რეკლამა #1 – ბრიტანეთი) <LI>The Visitors (რეკლამა #2 – ავსტრალია) <LI>The Singles: The First Ten Years (რეკლამა #1 – ბრიტანეთი) <LI>The Singles: The First Ten Years (რეკლამა #2 – ავსტრალია) <LI>საერთაშორისო გამოცემების გალერეა </OL>
გაყიდვები და სერტიფიცირებები
!scope="row"|ესპანეთი (PROMUSICAE)
სქოლიო
კატეგორია:ABBA-ს ალბომები კატეგორია:1981 წლის ალბომები კატეგორია:Polar Music-ის ალბომები კატეგორია:Universal-ის დელუქს-გამოცემები
გერტრუდა ბელი
გერტრუდა მარგარეტ ბელი (Gertrude Bell; დ. 14 ივლისი, 1868 - გ. 12 ივლისი, 1926) — ინგლისელი მწერალი, მოგზაური, პოლიტიკური ოფიცერი, ადმინისტრატორი და არქეოლოგი, რომელმაც საკმაოდ დიდი როლი ითამაშა ბრიტანეთის იმპერიის პოლიტიკაში. სირია-პალესტინაში, მესოპოტამიაში, მცირე აზიასა და არაბეთში მოგზაურობით მან დიდი ცოდნა და საჭირო კონტაქტები შეიძინა. თომას ლოურენსთან ერთად ბელი დაეხმარა ჰაშიმიდურ დინასტიებს დღევანდელ იორდანიაში და ასევე ერაყში.
მან მნიშვნელოვანი როლი ითამაშა ერაყის თანამედროვე სახელმწიფოს ჩამოყალიბებაში და ადმინისტრირებაში.
ადრეული ცხოვრება
გერტრუდა ბელი დაიბადა 1868 წლის 14 ივლისს, ვაშინგტონის ნიუ ჰოლში, ინგლისში, ოჯახში, რომელმაც უზრუნველყო მისი განათლება და მოგზაურობები. იყო საკმაოდ ენერგიული, ინტელექტუალური, ხოლო მოგზაურობებისადმი მისმა წყურვილმა განსაზღვრა კიდეც მისი ცხოვრება. ბაბუამისი, ინდუსტრიალისტი სერ ისააკ ბელი, იყო პარლამენტის ლიბერალი წევრი, ბენჟამინ დიზრაელის დროს. მისმა პოლიტიკურმა ცხოვრებამ, როგორც ჩანს, დიდი გავლენა იქონია ახალგაზრდა გერტრუდაზე, რომელიც სამყაროს ამბებით კიდევ უფრო დაინტერესდა და შემდგომ, საერთაშორისო პოლიტიკაშიც ჩაერთო.
გერტრუდას დედა, მერი შილდ ბელი გარდაიცვალა 1871 წელს, ვაჟის, მორისის მშობიარობისას. გერტრუდა ამ დროს მხოლოდ სამი წლის იყო. დედის სიკვდილმა განაპირობა მთელი ცხოვრების განმავლობაში მამამისთან, ჰიუჯ ბელთან ახლო ურთიერთობა. გერტრუდა მამამისთან, რომელიც ასევე გამოცდილი იყო სამთავრობო საქმიანობაში, ხშირად განიხილავდა პოლიტიკურ საკითხებს.
ზოგიერთი ბიოგრაფის აზრით, დედის დაკარგვამ მას ტრავმა მიაყენა, რაც გამოიკვეთა დეპრესიის და სარისკო ქცევების სახით. თუმცა, როდესაც გერტრუდა 7 წლის იყო, მამამისი დაქორწინდა ფლორენს ბელზე, მოგვიანებით კი ეყოლა 3 ნახევარ და-ძმა. ფლორენსი დრამატურგი და საბავშვო ისტორიების ავტორი იყო. მან დიდი როლი ითამაშა გერტრუდას ინტელექტუალურ განვითარებაში, ხოლო მისმა ურთიერთობებმა ბოლკოუ ვონის ცოლებთან, შესაძლოა განაპირობა კიდეც გერტრუდას მომავალი საქმიანობა: ერაყელი ქალების განათლების ხელშეწყობა.
გერტრუდამ ადრეული განათლება მიიღო ლონდონის ქუინის კოლეჯში, ხოლო 17 წლის ასაკში სწავლა გააგრძელა ლედი მარგარეტის ჰოლში, ოქსფორდის უნივერსიტეტში. ისტორია იმ რამდენიმე საგნებს შორის იყო, რომელთა სწავლაც ქალებისთვის ნებადართული იყო. მან შეისწავლა თანამედროვე ისტორია. მასთან ერთად ათმა სტუდენტმა დაამთავრა იმ წელს სწავლა. აქედან 9-ს, ისიც კაცებს მიენიჭა აკადემიური ხარისხი. ოქსფორდის უნივერსიტეტმა მხოლოდ 1920 წლიდან დაიწყო ამ საკითხში ქალებსა და კაცებთან თანასწორი მოპყრობა.
ბელი არასოდეს დაქორწინებულა და არც შვილები ყოლია. იგი დაუმეგობრდა ბრიტანელ კოლონისტს, ფრენკ სვიტენჰემს, 1903 წელს თავის ძმასთან, ჰიუგოსთან ერთად სინგაპურში ვიზიტისას. მასთან ურთიერთობა 1909 წლამდე გააგრძელა. მას ურთიერთობა ასევე ჰქონდა დაქორწინებულ ჩარლზ დოთი-ვაილისთან, რომელსაც სასიყვარულო წერილებს 1913 წლიდან 1915 წლამდე უგზავნიდა.
მოგზაურობები და ნაწერები
ბელის ბიძა, სერ ფრენკ ლასელესი, იყო ბრიტანეთის მინისტრი (ელჩის მსგავსი) თეირანში, სპარსეთში. 1892 წლის მაისში, ოქსფორდის დატოვების შემდეგ, ბელი გაემგზავრა სპარსეთში მის მოსანახულებლად. შემდგომ აღწერა ეს მოგზაურობა თავის წიგნში, სპარსული სურათები, რომელიც გამოიცა 1894 წელს. მომდევნო ათწლეულის უმეტესი ნაწილი გაატარა მსოფლიოს გარშემო მოგზაურობაში, შვეიცარიაში მთამსვლელობაში და არქეოლოგიისა და ენების სწავლაში. იგი თავისუფლად ფლობდა არაბულ, სპარსულ, ფრანგულ და გერმანულ ენებს, ასევე საუბრობდა იტალიურ და ოსმალურ ენებზე. 1899 წელს ბელი კვლავ გაემგზავრა ახლო აღმოსავლეთში. ის იმ წელს ეწვია პალესტინასა და სირიას, ხოლო 1900 წელს, იერუსალიმიდან დამასკოში მოგზაურობისას, გაიცნო ჯაბალ ალ-დრუზში მცხოვრები დრუზები. მომდევნო 12 წლის განმავლობაში მან ექვსჯერ იმოგზაურა არაბეთში.
დისკრიმინაცია
დისკრიმინაცია (Discriminatio — განსხვავება) — ნიშნავს ადამიანების უთანასწორო, უსამართლო მოპყრობას, განსაკუთრებით მაშინ, როდესაც ეს მიმართულია რაიმე ნიშნით განსხვავებული ადამიანების ჯგუფის წინააღმდეგ. კერძოდ დისკრიმინაცია შეიძლება იყოს რასობრივი, ეთნიკური, სქესობრივი, რელიგიური და ა.შ. დისკრიმინაცია ეწინააღმდეგება ადამიანის უფლებათა საყრდენ პრინციპს, რომ ყველა ადამიანი თანასწორია და მათზე ვრცელდება თანაბარი უფლებები და თავისუფლებები. დისკრიმინაცია მჭიდროდ არის დაკავშირებული იდენტობასთან. ადამიანები ახდენენ საკუთარი თავის იდენტიფიკაციას სხვადასხვა ჯგუფებსა და საზოგადოებებთან, რაც ზოგჯერ წარმოშობს სიძულვილსა და ძალადობას სხვა ჯგუფებისა და ინდივიდების მიმართ. ადამიანის უფლებათა საყოველთაო დეკლარაცია კრძალავს ყველა სახის დისკრიმინაციას.
გერტრუდა ბელი
მოგზაურობები და ნაწერები
1907 წელს მათ აღმოაჩინეს ნანგრევების ველი ჩრდილოეთ სირიაში ევფრატის აღმოსავლეთ სანაპიროზე, ყოფილი მდინარის ხეობის ციცაბო ფერდობზე.
ბელი იყო ქალთა ეროვნული ანტი საარჩევნო ლიგის დამფუძნებელი წევრი. ის იყო ლიგის პირველი საპატიო მდივანი და დააარსა მისი ერთ-ერთი ფილიალი.
დისკრიმინაცია
დისკრიმინაცია შესაძლებელია განხორციელდეს, როგორც ინდივიდის, ისე ადამიანთა ჯგუფის, ორგანიზაციების და ინსტიტუციონალური აქტორების მიერ. დისკრიმინაცია შეიძლება იყოს პირდაპირი და არაპირდაპირი (ირიბი), კანონიერი და უკანონო, პოზიტიური და რევერსული, აშკარა, ადვილად შესამჩნევი და დაფარული ან ორგანული. დისკრიმინაცია შესაძლოა განხორციელდეს საგანმანათლებლო დაწესებულებებში, სამსახურში, ჯანდაცვის სერვისებში, უძრავი ქონების ბიზნესში, ტრანსპორტში, არჩევნებში, ანუ პრაქტიკულად ჩვენი ცხოვრების ყველა სფეროში.
გერტრუდა ბელი
მოგზაურობები და ნაწერები
1909 წლის იანვარში ბელი გაემგზავრა მესოპოტამიაში. მან მოინახულა ხეთების ქალაქი ქარხემიში, გადაიღო რელიეფური ჩუქურთმები ჰალამატას გამოქვაბულში, შექმნა რუკა და აღწერა უხაიდირის ნანგრევები, ასევე მოინახულა ბაბილონი და ნაჯაფი. ქარხემიშში დაბრუნებულმა, ორ არქეოლოგთან კონსულტაცია გაიარა. ერთ-ერთი მათგანი იყო თომას ლოურენსი, რეჯინალდ კემპბელ ტომპსონის თანაშემწე. 1910 წელს ბელი ეწვია მიუნხენის გამოფენას სახელწოდებით, მუჰამედანის ხელოვნების შედევრები. დედინაცვალისთვის მიწერილ წერილში ის ყვება, რომ ჰქონდა კვლევითი ოთახი და ესაუბრებოდა დამასკოელ სირიელებს, რომლებიც იყვნენ გამოფენის ეთნოგრაფიული განყოფილების წევრები.
1924 წელს მან მიიწვია ასირიოლოგი ედვარდ კიერა არქეოლოგიური გათხრების ჩასატარებლად ძველ ნუზიში, კირკუკის მახლობლად, ერაყში, სადაც ასობით წარწერიანი თიხის ფირფიტა აღმოაჩინეს და გაშიფრეს.
დისკრიმინაცია
დისკრიმინაციის თითქმის ყველა ფორმა დასჯადია საერთაშორისო სამართლისა და უმეტესი ქვეყნების ეროვნული კანონმდებლობებით. მათ შორის საქართველოს კონსტიტუციით და საქართველოს კანონით დისკრიმინაციის ყველა ფორმის აღმოფხვრის შესახებ.
ეტიმოლოგია და ძირითადი მახასიათებლები
დისკრიმინაცია (discrimination) - ამ ფორმით პირველად მე-17 საუკუნეში ჩნდება ინგლისურ ენაში. 1640 წლის ცნობების მიხედვით, დისკრიმინაცია ეს არის რაიმეს გარჩევის, განსხვავების უნარი. თავად სიტყვა მომდინარეობს ლათინური ფუძიდან discriminationemm (discrimination), რაც ნიშნავს განცალკევებას, გამოყოფას. თავდაპირველად, ინგლისში ეს ტერმინი თანამედროვე მნიშვნელობით არ გამოიყენებოდა. დისკრიმინაციის, როგორც ნორმატიული, მორალურ-სამართლებრივი ცნების გამოყენება დაკავშირებულია ამერიკის სამოქალაქო ომთან, როდესაც დისკრიმინაცია გამოიყენებოდა რასობრივი განსხვავებების და უთანასწორო მოპყრობის აღსანიშნად.
XX-საუკუნის შუა პერიოდიდან ტერმინი დისკრიმინაცია უკვე აქტიურად გამოიყენება საკანონდმებლო აქტებსა და საერთაშორისო სამართალში.
დისკრიმინაცია საკმაოდ კომპლექსური ფენომენია და რთულია ზღვარის გავლება დისკრიმინაციასა და უბრალოდ განსხვავებულ მოპყრობას ან მიდგომას შორის. არსებობს რამდენიმე საკვანძო საკითხი და მიგნება, რომელიც დაგვეხმარება დისკრიმინაციის ძირითადი მახასიათებლებისა და არსის გაგებაში.
პირველი - დისკრიმინაცია ძირითადად ხორციელდება რაიმე ჯგუფის ან საზოგადოების წევრების მიმართ. იმისათვის, რომ ქმედება ჩაითვალოს დისკრიმინაციად ჯგუფის ან საზოგადოების წევრობის გამო, ეს ჯგუფები ან საზოგადოებები უნდა იყოს სოციალურად აქტიური და შედარებით დიდი ზომის. შესაბამისად რელიგიური, ეთნიკური ან გენდერული ჯგუფები თავსდება ამ კრიტერიუმში და შესაძლოა იყვნენ დისკრიმინაციის მსხვერპლნი, ხოლო ისეთი ჯგუფები ან საზოგადოებები, რომლებიც დაფუძნებულია მაგალითად მუსიკალურ ან კულინარიულ გემოვნებაზე ან რაიმე ჰობიზე, ნაკლებად სავარაუდოა, რომ ამ ნიშნით გახდნენ დისკრიმინაციის ობიექტები. მაგალითისთვის, თუ არტისტი ვერ გახდება პოპულარული მუსიკალური ჯილდოს მფლობელი მისი გენდერული იდენტობის გამო, ეს იქნება დისკრიმინაცია გენდერული ჯგუფის კუთვნილების ნიშნით, მაგრამ თუ არტისტის ვერ იღებს ჯილდოს იმის გამო, რომ ის ნაკლებად პოპულარულ, ვიწრო მსმენელისთვის განკუთვნილი მუსიკალურ ჟანრში მოღვაწეობს ეს არ შეიძლება ჩაითვალოს დისკრიმინაციათ რაიმე ჯგუფის ან საზოგადოების წევრობის გამო.
მეორე -  დისკრიმინაცია უნდა ქმნიდეს გარკვეულ არასახარბიელო პირობებს ან აყენებდეს ზიანს მას, ვის მიმართაც ხორციელდება დისკრიმინაციის ფაქტი. მაგალითისთის, ამერიკაში რასობრივი სეგრეგაციის დროს, არსებობდა ცალ-ცალკე სკოლები „თეთრი“ და აფროამერიკელი მოსწავლეებისთვის. აშშ-ს უზენაესი სასამართლოს ცნობილი ქეისის „ბრაუნი განათლების საბჭოს წინააღმდეგ“ გადაწყვეტილებაში, სასამართლომ იმსჯელა და დაადგინა, რომ რასობრივი სეგრეგაცია ზიანს აყენებდა აფროამერიკელი მოსწავლეების მენტალურ და გონებრივ განვითარებას და ართმევდა მათ მთელი რიგი ბენეფიტებით სარგებლობის უფლებას. შესაბამისად მიუხედავად იმისა, რომ სეგრეგაცია ეხებოდა როგორც აფროამერიკელ მოსწავლეებს ისე თეთრკანიანებს და ფორმიდან გამომდინარე ორივე ჯგუფის წარმომადგენლები იყვნენ დისკრიმინაციის ობიექტები, სასამართლომ დისკრიმინაცია დაადგინა აფროამერიკელი მოსწავლეების მიმართ (და არა „თეთრკანიანების“ ან ორივე ჯგუფის მიმართ), რადგან სწორედ მათ ადგებოდათ ზიანი სეგრეგაციის პირობებში.
მესამე - დისკრიმინაციას გააჩნია ფარდობითობის პრინციპი. იმისთვის, რომ დადგინდეს დისკრიმინაცია, უნდა არსებობდეს სხვა რელევანტური ჯგუფი, რომლის მიმართაც იგივე სიტუაციასა და პირობებში ხორციელდება განსხვავებული ქმედება. ძირითადად, ამგვარი ჯგუფები უნდა იყვნენ იგივე საზოგადოების წარმომადგენლები, რომლების მიმართაც ხორციელდება დისკრიმინაცია, ან მინიმუმ ისინი უნდა იყვნენ საერთო პოლიტიკური და სასამართლო ხელისუფლების ქვეშ. შესაბამისად, რელევანტურობას აქვს გადამწყვეტი მნიშვნელობა. მაგალითისთის თუ განიხილება გენდერული ნიშნით დისკრიმინაციის შემთხვევა ქალი დასაქმებულების ნაკლები ანაზღაურების გამო, პირობითად გერმანიაში, მოპასუხე მხარის მხრიდან არ შეიძლება არგუმენტად გამოყენებული იყოს ის რომ, პირობითად, კაცებს აქვთ იგივე ოდენობის ანაზღაურება ავსტრალიაში. დისკრიმინაცია დგინდება და განიხილება არა რაღაც ზოგად შკალაზე ან ზოგადი კრიტერიუმებით არამედ სხვა რელევანტურ ჯგუფებთან მიმართებაში და მათთან შეფარდებით. ასევე, ერთმანეთში არ უნდა ვურიოთ უფლებების საკითხი და დისკრიმინაცია. თუ, ქვეყანაში არ ტარდება არჩევნები და არავის აქვს ხმის მიცემის უფლება, ეს არის უფლებრივი და პოლიტიკური საკითხი, მაგრამ თუ მხოლოდ ერთი სქესის ან ჯგუფის წარმომადგენლებს აქვთ ხმის უფლება და სხვას არა, ეს უკვე არის დისკრიმინაციის შემთხვევა.
მეოთხე - დისკრიმინაციის მორალური კონცეპტი. თანამედროვე პოლიტიკურ და სამართლებრივ დისკუსიებში დისკრიმინაცია გამოიყენება მორალური დატვირთვით. დისკრიმინაცია ნორმატიული ფენომენია, იმდენად, რამდენადაც უპირატესობის მინიჭება და/ან არახელსაყრელი პირობების შექმნა (‘advantages’ და ‘disadvantages’) განეკუთნებიან ნორმატიულ კატეგორიას. ამ მიდგომის მხარდამჭერებისთვის, დისკრიმინაცია თავისთავად მორალურად ცუდი და არასწორია, რადგან ძირითადად ა)ხდება ცუდი და არასახარბიელო პირობების შექმნა სხვადასხვა ჯგუფის წევრებისთვის და ბ)ეს ცუდი პირობები ეხება დისკრიმინაციის ობიექტს სხვადსხვა ჯგუფებისადმი კუთვნილების გამო. ამას გარდა, თუ დისკრიმინაციად მივიჩნევთ განსხვავებულ და უთანასწორო მიდგომას სხვადასხვა ჯგუფებს შორის, სხვადასხვა ნიშნით, მაშინ ამ განსხვავებულობის აღმოფხვრა ლოგიკურად აღმოფხვრის დისკრიმინაციის ფაქტსაც. ანუ, მაგალითად, თუ კი კაცებს აქვთ ხმის უფლება და ქალებს არა, მაშინ კაცებისთის ხმის უფლების ჩამორთმევა გაათანაბრებს მათ მდგომარეობას და აღმოფხვრის დისკრიმინაციას. სწორედ აქ იჭრება დისკრიმინაციის მორალური კონცეფტი, რომლის მიხედვითაც, დისკრიმინაციის შემთხვევების აბსოლუტური უმრავლესობაზე ემპირიული დაკვირვებიდან გამომდინარე, ერთი ჯგუფის უფლებების ან ბენეფიტების შეზღუდვით მეორე ჯგუფთან გათანაბრება არ შეიძლება მიჩნეულ იქნას დისკრიმინაციის აღმოფხვრად.
პირდაპირი დისკრიმინაცია
პირდაპირი დისკრიმინაცია - დისკრიმინაციის ისეთი ფორმაა, როდესაც აგენტი ობიექტის მიმართ ახორციელებს აშკარა და გამიზნულ ქმედებას რათა შექმნას ინდივიდის ან ჯგუფის მიმართ არასახარბიელო პირობები მათი სხვადასხვა ჯგუფებისადმი კუთვნილების ან ასოცირების გამო. მაგალითად ასეთი დისკრიმინაციის თვალსაჩინო ფორმაა სამსახურში ადამიანის არ მიღება მისი გენდერული, ეთნიკური ან სხვა რაიმე აშკარა ნიშნით.
პირდაპირი დისკრიმინაცია ძირითადად არის გამიზნული, ცნობიერი ქმედება და არჩევანი აგენტის მხრიდან, თუმცა პირდაპირი დისკრიმინაცია შეიძლება იყოს გაუცნობიერებელი და ორგანული. მაგალითად მთელ რიგ საზოგადოებებში არსებობს წლების ან საუკუნეების მანძლზე დამკვიდრებული ტრადიციები და წეს-ჩვეულებები, რომლებიც თავისი ფორმითა და შინაარსით დისკრიმინაციულია, თუმცა ამ საზოგადოების წევრებისთის ის იმდენად ორგანული და ყოველდღიურია, რომ ეს ვერ ჩაითვლება გამიზნულ ქმედებად.
ირიბი დისკრიმინაცია
ირიბი დისკრიმინაცია არის ისეთი მდგომარეობა, როდესაც ფორმით ნეიტრალური და არსით დისკრიმინაციული დებულება, კრიტერიუმი, ნორმა ან პრაქტიკა პირს რომელიმე ნიშნის გამო არახელსაყრელ მდგომარეობაში აყენებს. მაგალითისთის, თუ კი სამსახური მის თანამშრომლებს სთავაზობს უფასო კვებით მომსახურებას და გარკვეულ დღეებში მზადდება საჭმელი მხოლოდ ხორცით, ეს იქნება ირიბი დისკრიმინაციის შემთხვევა ვეგეტარიანელი თანამშრომლებისთვის, მიუხედავად იმისა იქნება ეს გამიზნული, თუ გაუცნობიერებელი ქმედება პასუხისმგებელი პირების მხრიდან.
ირიბი დისკრიმინაცია პირდაპირი დისკრიმინაციისგან განსხვავდება იმით, რომ ის აშკარად გამიზნულად არ ახდენს რომელიმე ჯგუფის წევრების არახელსაყრელ პირობებში ჩაყენებას. ადამიანის უფლებათა ევროპულმა სასამართლომ დაადგინა რომ პოლიტიკები, რომლებსაც არათანაბარი ან არაპროპორციული ეფექტები აქვს, შესაძლოა იყვნენ დისკრიმინაციული, მიუხედავად იმისა გამიზნული იყო თუ არა ასეთი ეფექტი.
პირდაპირ და ირიბი დისკრიმინაციას შორის განსხვავების ნათლად ილუსტრაციისთის მაგალითად შეგვიძლია მოვიყვანოთ შინაარსობრივად მსგავსი შემთხვევები. თუ სახელმწიფო დაწესებულება კრძალავს ქალების შესვლას რომელიმე სახელმწიფო შენობაში, ეს არის პირდაპირი დისკრიმინაცია, მაგრამ თუ კრძალავს იმ ადამიანების შესვლას ვისაც აცვია კაბა, ეს არის ირიბი დისკრიმინაციის მაგალითი.
დისკრიმინაცია ასოცირების გამო
დისკრიმინაცია პირის ან პირთა ჯგუფის მიმართ შესაძლოა განხორციელდეს მათი სხვა ჯგუფის წარმომადგენლებთან ასოცირების გამო. მაგალითად თუ თქვენ დაქორწინებული ხართ რომელიმე რასის, ეთნიკური ჯგუფის ან რელიგიური მრწამსის მქონე ადამიანზე და თქვენს მიმართ ხორციელდება დისკრიმინაცია, ან თუ თქვენ იმყოფებით რომელიმე დისკრიმინაციის ობიექტი ჯგუფის წევრთან ერთად და თქვენ გეზღუდებათ რაიმე მომსახურების მიღება ან უფლებებით სარგებლობა, მაშინ თვქენს მიმართ ხორციელდება დისკრიმინაცია ასოცირების გამო.
ორგანიზაციული, ინსტიტუციონალურიდა სტრუქტურული დისკრიმინაცია
შემთხვევათა დიდ ნაწილში, დისკრიმინაცია ხორციელდება კოლექტიური აგენტის და არა ინდივიდის მიერ. ასეთი კოლექტიური აგენტი შეიძლება იყოს მთავრობა, უნივერსიტეტი, კორპორაცია, რელიგიური ინსტიტუტები და სხვა კოლექტიური ორგანოები, უწყებები და ორგანიზაციები. მსგავსი ტიპის დისკრიმინაცია კვალიფიცირდება ორგანიზაციულ დისკრიმინაციად და ის შეიძლება იყოს როგორც პირდაპირი, ასევე ირიბი. ხშირად არსებობს ხოლმე მცდარი მოსაზრება რომ ორგანიზაციებს განსხვავებით ინდივიდებისგან არ შეიძლება ქონდეთ განზრახვა და შესაბამისად ორგანიზაციების მიერ განხორციელებული დისკრიმინაცია არის ირიბი დისკრიმინაცია. ორგანიზაციებს რა თქმა უნდა გააჩნიათ განზრახვები და ის დამოკიდებულია ორგანიზაციის გადაწყვეტილების მიღების მექანიზმსა და ხელმძღანელობაზე. ორგანიზაციული დსიკრიმინაციის მაგალითი იქნება უნივერსიტეტის სტუდენტთა მიღების კომისიის გადაწყვეტილება არ მისცენ უფლება საჯარო სკოლის მოსწავლეებს ჩაირიცხონ უნივერსიტეტში.
სტრუქტურული დისკრიმინაცია, რომელსაც ხანდახან ‘ინსტიტუციონალურ’ დისკრიმინაციასაც უწოდებენ, არის დისკრიმინაციის ისეთი ფორმა როდესაც საზოგადოების ძირითადი ინსტიტუტების მოქმედი ნორმები და პრაქტიკები მუდმივად აწარმოებენ არახელსაყრელ და არასამართლიან პირობებს რომელიმე კონკრეტული ჯგუფის და მისი წევრების მიმართ. სტრუქტურული დისკრიმინაციის ძირითადი ელემენტია არა განზრახვა, არამედ შედეგი, რომელიც სხვადასხვა ჯგუფებს დაჩაგრულ მდგომარეობაში აყენებს. სტრუქტურული დისკრიმინაციის მაგალითია საარჩევნო უფლების ქონებრივ ცენზზე მიბმა, როდესაც მხოლოდ მაღალი სოციალური ფენების წარმომადგენლებს აქვთ არჩევნებში მონაწილეობის უფლება.
რასობრივი დისკრიმინაცია
რასობრივი დისკრიმინაცია - გულისხმობს ადამიანების მიმართ არათანაბარ მოყრობას მათი რასობრივი კუთვნილების ან სხვადასხვა რასისთვის დამახასიათებელი ნიშნების (თმის სტრუქტურა, სახის ნაკვთები, კანის ფერი) გამო. რასობრივი დისკრიმინაცია მოიცავს ასევე დისკრიმინაციას ასოცირების გამო. მაგალითად იმ შემთხვევაში თუ თქვენ დაქორწინებული ხართ სხვა რასის ადამიანზე და ამის გამო მოხდება თქვენი დისკრიმინაცია ან იმყოფებით რაიმე დაწესებულებაში სხვა რასის ან კანის ფერის ადამიანთან ერთად და თქვენ უარს განგიცხადებენ მომსახურებაზე. ეს შემთხვევებიც რასობრივ დისკრიმინაციას განეკუთვნება. რასობრივი დისკრიმინაცია წარმოადგენს შედარებით მწვავე და სენსიტიურ დისკრიმინაციის ფორმას, რომელსაც თანამედროვე მსოფლიოში (განსაკუთრებით დასავლურ ცივილიზაციებში) აქტიურად ებრძვიან როგორც საკანონმდებლო სივრცეებში, ისე პოპულარულ კულტურაში.
სქესობრივი/გენდერული დისკრიმინაცია
სქესობრივი/გენდერული დისკრიმინაცია - გულისხმობს ადამიანის მიმართ დისკრიმინაციულ მოპყრობას სქესობრივ/გენდერულ ნიადაგზე. გენდერული ნიშნით დისკრიმინაცია მოიცავს როგორც მამაკაცების ან/და ქალების, ასევე ტრასნგენდერების, ბიგენდერების და განსხვავებული სექსუალური ორიენტაციის მქონე ადამიანების ამ ნიშნების მიხედვით დისკრიმინაციას. სქესობრივი/გენდერული დისკრიმინაცია, დისკრიმინაციის ერთ-ერთი ყველაზე გავრცელებული ფორმაა. თანამედროვე მსოფლიოში განსაკუთრებით აქტუალურია ქალთა და განსხვავებული სექსუალური ორიენტაციის მქონე პირთა მიმართ დისკრიმინაცია.
რელიგიური დისკრიმინაცია
რელიგიური დისკრიმინაცია - რელიგიაზე, ან რწმენაზე დამყარებული ნებისმიერი განსხვავება, გამონაკლისი, შეზღუდვა, ან უპირატესობის მინიჭება, რომლის მიზანია ადამიანის ინდივიდუალურ უფლებათა და ძირითად თავისუფლებათა თანასწორობის პრინციპების აღიარებისა და მისი განხორციელების შესაძლებლობების უარყოფა, ან მათი დაკნინება.
ასაკობრივი დისკრიმინაცია/ეიჯიზმი
ასაკობრივი დისკრიმინაცია/ეიჯიზმი - გულისხმობს ადამიანის ან ადამიანთა ჯგუფის მიმართ პირდაპირ ან ირიბ დისკრიმინაციულ მოპყრობას მათი ასაკიდან გამომდინარე. ასაკობრივი დისკრიმინაცია არ უნდა აგვერიოს ობიექტურ გარემოებებსა და კანონმდებლობის მოთხოვნებში. მაგალითად ის რომ გარკვეულ ასაკამდე ადამიანებს არ აქვთ საარჩევნო უფლებები არ არის დისკრიმინაცია ან ეიჯიზმი. ან მაგალითად საპენსიო ასაკის ადამიანისთის შეზღუდვები გარკვეულ სამსახურებზე, ან ასაკობრივი შეზღუდვები გარკვეული თანამდებობის დაკავებისთვის.
პოზიტიური და რევერსული დისკრიმინაცია
პოზიტიური დისკრიმინაცია გამოიყენება ისეთი ქმედების აღსაწერად, როდესაც ხდება მოწყვლადი ჯგუფების ხელოვნურად წახალისება და მათთვის პრივილეგირებული პირობების მინიჭება. მაგალთად ასეთი შეიძლება იყო გენდერული კვოტები, საგადასახადო შეღავათები მაღალმთიანი ან ომით დაზარალებული მოქალაქეებისთის, საუნივერსიტეტო კვოტები დევნილებისთის და ა.შ
რევერსული დისკრიმინაცია გამოიყენება ისეთი მდგომარეობის აღსაწერად, როდესაც ადრე ჩაგრული ჯგუფის წევრების მიმართ ხორციელდება პოზიტიური დისკრიმინაციის ღონისძიებები. თუმცა ამ იდეის კრიტიკოსები მიიჩნევენ, რომამგვარი ქმედებები საბოლოოდ თავად იღებს დისკრიმინაციის ფორმას მანამდე დისკრიმინაციის განმახორციელებელი აგენტების და მათი ჯგუფების მიმართ.
საკანონმდებლო ჩარჩო და საერთაშორისო სტანდარტები
დისკრიმინაციის და მისი შედეგების წინააღმდეგ საბრძოლველად ბევრმა ქვეყანამ, ისევე როგორც საერთაშორისო საზოგადოებამ მიიღო არაერთი საკანონმდებლო აქტი და საერთაშორისო შეთანხმება/კონვენცია. ქვემოთ გთავაზობთ რამდენიმე მნიშნელოვან ინიციატივას, რომელსაც შემდგომ დაეფუძვნა სხვადსხვა სამართლებრივი პრაქტიკა და პოლიტიკები.
რესურსები ინტერნეტში
კატეგორია:დისკრიმინაცია კატეგორია:ლგბტ ტერმინები
Lamborghini Murciélago
Lamborghini Murciélago — სუპერავტომობილი, რომელსაც Lamborghini აწარმოებდა სანტ-აგანა-ბოლონეზეში. მან 2001 წელს Lamborghini Diablo ჩაანაცვლა. ვერსიის LP 670-4 SuperVeloce უკანასკნელი ეგზეპმპლარი გამოვიდა 2010 წლის 5 ნოემბერს. სულ გამოშვებულია Murciélago-ს 4099 ასლი.
სქოლიო
კატეგორია:სპორტული ავტომობილები კატეგორია:ლამბორგინის ავტომობილები
Gnamptogenys bicolor
Gnamptogenys bicolor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
შეჰრაზატი
შეჰრაზატი (დ.  3 სექტემბერი, 1952) — თურქი ტელეწამყვანი, ფილანტროპი, კომპოზიტორი, სიმღერების ავტორი, პროდიუსერი, ჯაზ და პოპ მომღერალი. მისი კარიერა მოიცავს 45-ზე მეტ წელს. გამოცემული აქვს რამდენიმე ალბომი და სინგლი.
რესურსები ინტერნეტში
კატეგორია:დაბადებული 3 სექტემბერი კატეგორია:დაბადებული 1952 კატეგორია:თურქი კომპოზიტორები
უჩთაფალარი
უჩთაფალარი, სამთავა — მთა საქართველოში, სამცხე-ჯავახეთის მხარეში, ახალქალაქის მუნიციპალიტეტში. მდებარეობს ნიალისყურის ქედზე. სიმაღლე 3041 მ. აგებულია მიო-პლიოცენური ანდეზიტური ქანებით. აქვს დამრეცი ფერდობები. შემოსილია სუბალპური და ალპური ბალახეულით.
ლიტერატურა
კატეგორია:სამცხე-ჯავახეთის მხარის მთები
1968
ნობელის პრემიის ლაურეატები
*
მერონი
მერონი (ივრ.: הר מירון, ჰარ მერონ; არაბ.: جبل الجرمق‎‎, ჯაბალ ალ-ჯარმაქი ) — მერონის მთის მასივის ნაწილი, გალილეის ყველაზე მაღალი მთა, ასევე, ისრაელის საერთაშორისოდ აღიარებული ტერიტორიის ყველაზე მაღალი წერტილი. მისი სიმაღლე ზღვის დონიდან შეადგენს 1208 მ-ს. მთიდან კარგად ჩანს ქალაქი ცფათი. მთაზე არის ებრაელების წმინდა ადგილი, რაბი შიმონ ბარ იოხაისა და მისი შვილის რაბი ელიზერის საფლავები
მთა მერონი ისრაელის ყველაზე წვიმიანი ადგილია, ამიტომ ის დაფარულია ხშირი მცენარეული საფარით. ზამთარში კი თითქმის ყოველთვის თოვლიანია. მისი უდიდესი ნაწილი უკავია ბუნებრივ ნაკრძალს.
ნიალას გორა
ნიალას გორა — არქეოლოგიური ძეგლი ასპინძის მუნიციპალიტეტის სოფელ ნიალასა და ლებისს შორის არსებულ ქედზე. ქედის თხემზე, „ოჯაყარის“ მთის ჩრდილოეთ ფერდზე, არქეოლოგიურმა ექსპედიციამ, ოთარ ჯაფარიძის ხელმძღვანელობით, 1975 წელს გაავლო სადაზვერვო თხრილი. გათხრების შედეგად გამოვლინდა დიდი რაოდენობით ადრე-ბრინჯაოს ხანის მტკვარ-არაქსული და შუა საუკუნეების კერამიკის ფრაგმენტები. გორას თავზე შემოუყვება კედელი. ნამოსახლარის პერიმეტრზე იკრიფებოდა მტკვარ-არაქსის კულტურისათვის დამახასიათებელი კერამიკის ფრაგმენტები. ასეთივე სურათი დადასტურდა ამავე მთის დაბლა მდებარე მოედანზე.
Speak to Me
„Speak to Me“ — პირველი კომპოზიცია ინგლისური პროგრესული როკ-ჯგუფ პინკ ფლოიდის ალბომზე The Dark Side of the Moon, რომელიც ლოგიკურად უერთდება შემდეგ კომპოზიციას, „Breathe“. ხმების ამ კოლაჟის ერთადერთ ავტორად დასახელებულია ნიკ მეისონი, რომელსაც ავტორობა სიმბოლურად მიანიჭეს.
ისტორია
კომპოზიციაში არ არის ნამღერი ტექსტი. ნომერს იწყებს გულისცემის ხმა, იგივე, რაც ალბომის ეპილოგშია. აგრეთვე ისმის საათების წკარუნი, პიტერ უოტსის სიცილი, სალაროს აპარატების ხმაური, ვერტმფრენის ხმა და კლერ ტორის ვოკალი „The Great Gig in the Sky“-დან.
როჯერ უოტერსი:
"ვიფიქრე, რომ ალბომს სჭირდებოდა შესავლის მსგავსი რამ და ვატარებდი ექსპერიმენტებს გულისცემაზე, სხვა ხმოვან ეფექტებსა და კლერ ტორის კივილზე, სანამ კარგი შედეგი არ მივიღე."
უოტერსი ხშირად ამბობდა, რომ კომპოზიციის ავტორობა ნიკ მეისონს აჩუქა - რასაც დევიდ გილმორი ადასტურებს. ითვლება, რომ ხმების კოლაჟის ფორმის შესავლის იდეა სათავეს იღებდა 1970 წლიდან - როდესაც „ზაბრისკი პოინტი“ მუსიკა იწერებოდა. მეორე ვერსიით, აქ გამოყენებულია ფილმის „Pink Floyd: Live at Pompeii“ დასაწყისში გაჟღერებული ხმოვანი შესავლის გადამუშავებული ვარიანტი.
ალბომის ჩაწერისას (და ამ შესავლის მონტაჟში) გამოყენებულია უოტერსის მიერ ქაღალდის ბარათებზე დაწერილი კითხვები - „უკანასკნელად როდის დაარტყით ვინმეს?“. სახელწოდება აღებულია იმ ფრაზის მიხედვით, რომელსაც ხმის ინჟინერი ალან პარსონსი იმეორებდა, როდესაც სააპარატო ოთახიდან სხვა ოთახში მიკროფონებს ამოწმებდა.
ხმის ეფექტები
ალბომის The Dark Side Of The Moon 1972 წლის ორიგინალური მიქსი (შეტანილი Immersion გამოცემაში), რომლის გამოცემაც თავდაპირველად დაგეგმილი იყო, იწყება ამ კომპოზიციის გარეშე, მუსიკალური აკორდით, რომელსაც პირდაპირ უერთდება „Breathe“.
საკონცერტო ვერსიები
საკონცერტო გამოსვლების დროს ნომერი იწყებოდა, როდესაც დარბაზში განათება ჯერ კიდევ ჩართული იყო და მაყურებელი ადგილებს იკავებდა. ხმოვანი კოლაჟი სრულდებოდა როგორც ჯგუფის, აგრეთვე დევიდ გილმორის და როჯერ უოტერსის კონცერტებზეც. მან აგრეთვე გახსნა ჯგუფის 2005 წლის გამოსვლა Live 8-ზე. ჯგუფმა ნომერი შეიტანა 1994 წლის კონცერტების პროგრამაშიც, სადაც იგი უფრო ვრცელი სახით იყო წარმოდგენილი.
სქოლიო
კატეგორია:პინკ ფლოიდის სიმღერები კატეგორია:1973 წლის სიმღერები
Gnamptogenys binghamii
Gnamptogenys binghamii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ესიუნიხა
ესიუნიხა (Есюниха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
სქოლიო
კატეგორია:ხაროვსკის რაიონის დასახლებული პუნქტები
თოკის ციხე
თოკის ციხე — არქიტექტურული ძეგლი ასპინძის მუნიციპალიტეტის სოფელ თოკის სამხრეთ-აღმოსავლეთით. ციხე არის კვადრატული ფორმის (10x10 მ). მისი ქვედა ნაწილი კარგად არის შემონახული და შემორჩენილი კედლების სიმაღლე ზოგ ადგილას აღემატება 2 მეტრს. კედლების სისქე 2.5 მეტრს აღემატება და შიდა სივრცე, რომელიც ასევე კვადრატის მოყვანილობისაა მხოლოდ 3x3 მ ზომისაა. კედლები ნაგები არის კარგად ნათალი ქვით, მშრალი წყობით.
სმპად პიურადი
სმპად პიურადი (Սմբատ Բյուրատ; დ. 3 მარტი, 1862 წელი, ზეიტუნი, ოსმალეთის იმპერია - გარდაიცვალა 1915 წელს, აიასი, ოსმალეთის იმპერია) — სომეხი ინტელექტუალი, მწერალი და საზოგადო მოღვაწე. მოკლეს სომეხთა გენოციდის დროს.
ცხოვრება და მოღვაწეობა
პიურადი დაიბადა 1862 წლის 3 მარტს ზეიტუნში. 1871 წელს გაემგზავრა იერუსალიმში და შევიდა ჯარანკავორაცის სკოლაში, სადაც სწავლა 1880 წელს დაასრულა. სკოლის დასრულებისთანავე სწავლა განაგრძო სორბონის უნივერსიტეტში. 1885 წელს დაინიშნა კილიკიის 36 სომხური სკოლისგან შემდგარი თემის ზედამხედველად. ამავე პერიოდში გამოაქვეყნა თავისი პირველი ლექსები იეგია დემირჯიბაშიანის ფილოსოფიურ ჟურნალში ,,დედამიწა" (Yergrakount).
1885 წელს პიურადმა გახსნა სკოლა სომხებით დასახლებულ სოფელ სისში (დღევანდელი კოზანი).
როგორც პოლიტიკური აქტივისტი, პიურადი დააპატიმრეს მეუღლესთან (რომელიც თურქულ ციხეში დაბრმავდა) ერთად. მან მარაშისა და ალეპოს ციხეებში 5 წელი დაჰყო. ზეიტუნელების მიერ ბრიტანეთის პრემიერ-მინისტრის უილიამ გლადსტონისთვის მიწერილ წერილში დეტალურადაა აღწერილი პიურადის დაპატიმრება და ციხის პირობები. ,,ამ დროს მათ დააპატიმრეს სემპად პიურადი და სასტიკი ცემითა და ყოველგვარი არასათანადო მოპყრობით მიიყვანეს მარაშის ციხეში. აქ მყოფი ერთადერთი პოეტი, ინტელექტუალური და განათლებული ახალგაზრდა, რომელიც ყველა თავის თანამედროვეს უყვარდა და რომელიც მშობლებისგან 20 წლიანი განშორების შემდეგ მათვე სანახავად დაბრუნდა, ვინაიდან 9 წლის ასაკში განათლების მისაღებად დატოვა სახლიც და მშობლებიც. საწყალი კაცი მშობლიურ სახლში მისვლამდე დააპატიმრეს, როგორც მაწანწალა, მიუხედავად იმისა რომ თან ახლდა ცოლი და ორი ვაჟი. ისინი 36 საათის განმავლობაში სასტიკად იტანჯებოდნენ შიმშილითა და სხვა მიზეზთა გამო. ალბეატადან მარაშამდე მიმავალ გზაზე ყოველგვარი მოწყალების გარეშე ბავშვებსაც კი წამებით კლავდნენ და წყლის მიღებას სასტიკად უკრძალავდნენ."
1985 წელს პიურადი ციხიდან გაათავისუფლეს. მალევე აქედან ის პირდაპირ კაიროში წავიდა, სადაც დააფუძნა სომხური ცენტრალური კოლეჯი და გაზეთი ,,ნორ ორ". ახალგაზრდა თურქი რევოლუციონერების მიერ წამოწყებული რევოლუციის შემდეგ დაბრუნდა თურქეთში, სადაც იყო რედაქტორი გაზეთების ,,პიუნიკი" და "გაღაფარი".
მან შექმნა არაერთი ნაწარმოები, მათ შორისაა: ,,ელდიზიდან სასუნამდე" (1910), ,,ავარაირის არწივი" (1909), ,,თავისუფლებისთვის" (1911) და მრავალი სხვა. მან გახსნა საკუთარი გამომცემლობაც და მალევე აირჩიეს ეროვნულ დეპუტატად.
გარდაცვალება
პიურადი მეორედ დააპატიმრეს და გადაასახლეს 1815 წელს სხვა სომეხ ინტელექტუალებთან ერთად. დააპატიმრეს აიასიში, ხოლო საბოლოოდ ანკარაში მოკლეს კიდეც.
წერის სტილი
პიურადი ითვლება გვიანდელ რომანტიკოს მწერლად. მისი ნაწერების უმრავლესობა ეხება თურქეთის მთავრობის მიერ სომეხთა რასის დევნას, გმირულ ზღაპრებსა და რევოლუციური ჟინით გაჟღენთილი სომხური საზოგადოების ყოფა-ცხოვრებას. ზოგიერთ რომანში მოქმედების არეალი თავად პიურადის მშობლიურ მხარე ზეიტუნშია გაშლილი. რევოლუციური მოძრაობით აღსავსე ნაწარმოებებმა სომეხი მკითხველის ყურადღებაც მიიპყრო, რამაც ის მეოცე საუკუნის დასაწყისის ერთ-ერთ ყველაზე პოპულარულ მწერლად აქცია.
მემკვიდრეობა
სომხეთში პიურადის სახელს ატარებს დაწყებითი სკოლა.